HTML ir CSS

# (1 balas, atsiskaityti iki gruodžio 5 d.)

Reikia sukurti, pagal savo pirmų dviejų laboratorinių temą, HTML puslapį, kuriame būtų naudojamos tik struktūrinės žymės (išvardintos [HTML5](http://www.w3.org/TR/html5/index.html#elements-1) dokumente). Negalima naudoti puslapio stilių nusakančių žymių bei atributų (color, font, size, ir panašiai). Stiliaus aprašymui reikia sukurti stilių lentelę, aprašytą atskirame faile. Turi būti patenkinti šie reikalavimai:

1. Dokumentas privalo būti validus HTML5 dokumentas. Validatoriai:
   * [http://validator.nu](http://validator.nu/)
   * [http://validator.w3.org](http://validator.w3.org/)
2. Elementų išdėstymas dokumente privalo būti sumodeliuotas naudojantis **semantiniais** HTML5 elementais (*header, nav, section, articile, ...*). Žinoti elementų paskirtį.
3. Būtina pademonstruoti šių HTML elementų panaudojimą:
   * Skyrius (antraštė, ne tas pats, kas section) ir paragrafas
   * Paveiksliukas
   * Nuoroda į kitą puslapį
   * Lentelė su prasmingais panaudotais colspan ir rowspan atributais
   * Numeruotas ir/ar nenumeruotas sąrašas
   * Duomenų įvedimo forma, kurioje prasmingai panaudoti bent 5 skirtingų tipų įvedimo laukai. Pademonstruoti privalomų laukų validaciją.
   * Sąrašo (pasirinkimo) komponentas
4. Reikia panaudoti šiuos CSS selektorius (ir mokėti paaiškinti, kuo pirmas skiriasi nuo antro, bei ką jie visi reiškia):
   * Įpėdinio (descendant);
   * Vaiko (child);
   * Atributo (attribute);
   * Klasės (class);
   * ID
5. Sukurtoje stilių lentelėje turi būti savybių paveldėjimo pavyzdys, t.y., būtina prasmingai panaudoti raktinį žodį inherit (ištrynus šį raktinį žodį, vaizdas ekrane turi pasikeisti) ir žinoti, ką jis reiškia
6. Sukurtoje stilių lentelėje turi būti kaskadų mechanizmo pavyzdys, būtina prasmingai panaudoti raktinį žodį !important (ištrynus šį raktinį žodį, vaizdas ekrane turi pasikeisti), bei žinoti, ką jis reiškia ir kas yra tas kaskadų mechanizmas
7. Reikia panaudoti @media taisyklę, kurios pagalba naršyklė atsižvelgtų į įrenginio, kuriame yra atvaizduojamas puslapis ekrano dydį ir atitinkimai pakeistų jo išdėstymą (*Media Queries Level 3*)